Γότθοι της Θράκης

Οι Γότθοι της Θράκης, επίσης γνωστοί ως Γότθοι της Μοισίας, αναφέρονται στους κλάδους των Γότθων που εγκαταστάθηκαν στη Θράκη και τη Μοισία, ρωμαϊκές επαρχίες στα Βαλκάνια. Αυτοί οι Γότθοι αναφέρθηκαν τον 4ο, 5ο και 6ο αι.

 Ιστορία 
Ο Αυτοκράτορας Ουάλης (βασ. 364–378) εγκατέστησε Γότθους στη Μοισία και σχεδίαζε να τους χρησιμοποιήσει για προστασία. Το 382, οι Θερβίγγοι έλαβαν γη στη Μοισία με συνθήκη με τον Ρωμαίο Αυτοκράτορα Θεοδόσιο Α΄. 

Τη δεκαετία του 460, οι Γότθοι της Θράκης αναγνωρίστηκαν υπόσπονδοι (, βαρβαρική στρατιωτική βοήθεια προς τους Ρωμαίους) της Ανατολικής Ρωμαϊκής Αυτοκρατορίας και φαίνεται να ευημερούσαν.  Είχαν ετήσια επιχορήγηση και κάποια επιρροή λόγω της εγγύτητάς τους στην Κωνσταντινούπολη.  Το 471, οι Θράκες Γότθοι υπό τον Θεοδώριχο Στράβωνα επαναστάτησαν, φοβούμενοι ότι θα απομακρυνθούν, καθώς ο Αυτοκράτορας Λέων Α΄ είχε περιέλθει στην επιρροή τού γαμπρού του, στρατηγού Ζήνωνα.  Δύο χρόνια αργότερα, οι Γότθοι της Παννονίας (Οστρογότθοι) υπό τον Θεοδέμιρ αποφάσισαν να μετακινηθούν στη Θράκη, πιθανώς θέλοντας να μοιραστούν τα οφέλη των Γότθων της Θράκης.  Ο Λέων Α΄ έκανε συμφωνίες και με τις δύο γοτθικές ομάδες, εγκαθιστώντας τους Γότθους υπό τον Θεοδέμιρ στη Μακεδονία , ανανεώνοντας την επιχορήγηση του Θ. Στράβωνα, και αναβαθμίζοντάς τον σε  . Ο Ζήνων διαδέχθηκε τον Λέοντα Α΄ μετά το τέλος εκείνου το 474, ενώ ο Θ. Στράβωνας υποστήριξε ένα πραξικόπημα, που έστησε η χήρα τού Λέοντα Α΄ για να ανεβάσει στον θρόνο τον αδελφό της Βασιλίσκο. Ωστόσο, ο Ζήνων ανέκτησε την εξουσία το 476 με τα ισαυρικά του στρατεύματα. 

Το 476/77 ο Ζήνων συμμάχησε με τον αντίπαλο του Θεοδώριχου Στράβωνα, Θεοδώριχο τον Μέγα ή Θεοδώριχο τον Αμάλ (βασ. 474–526), διάδοχο του Θεοδέμιρ, και τον διέταξε να επιτεθεί στον Θ. Στράβωνα. Ο ηγέτης των Γότθων της Θράκης έστειλε πρεσβεία στον Αυτοκράτορα στην Ανατολή, προσφέροντας ειρήνη και κατηγορώντας τον Αμάλ. Ο Ζήνων πίστευε ότι αυτή η προσφορά έκρυβε περαιτέρω συνωμοσίες, και επέτυχε η Σύγκλητος και ο στρατός να κηρύξουν τον Θ. Στράβωνα δημόσιο εχθρό. Ο Ζήνων σχεδίαζε να κάνει τους δύο Θεοδώρικους να επιτεθούν ο ένας στον άλλον. Έστειλε τον Αμάλ εναντίον του Στράβωνα, με την υπόσχεση μίας τεράστιας ανατολικορωμαϊκής δύναμης ως ενίσχυση (478). Οι Οστρογότθοι υπό τον βασιλιά Θεοδώριχο προέλασαν μέχρι τη Μαρκιανόπολη στη Θράκη το 478.  Οι Γότθοι της Μοισίας ετοιμάστηκαν να διασχίσουν τα Βαλκάνια Όρη (Σόνδη) και στη συνέχεια τους είπαν ότι ο ρωμαϊκός χρυσός τους περίμενε νότια του βουνού.  Ο Θεοδώριχος ο Αμάλ δεν βρήκε τον ρωμαϊκό στρατό ενίσχυσης που περίμενε, αλλά τον στρατό του Θ. Στράβωνα, σε ένα ισχυρά οχυρωμένο στρατόπεδο. Ο Θ. Στράβων προκάλεσε τον Αμάλ, τρέχοντας μπροστά από το γοτθικό στρατόπεδο της Μοισίας, και ισχυριζόμενος ότι η ηγεσία του Αμάλ είχε αναγκάσει τους Γότθους να πολεμούν μεταξύ τους, και μόνο για το ρωμαϊκό κέρδος, να μην έχουν κανέναν από τον πλούτο, για τον οποίο είχαν μετακινηθεί από τα εδάφη τους. Με αυτόν τον λόγο, υπενθυμίζοντας το κοινό συμφέρον των Γότθων, ο Στράβωνας ανάγκασε τον Αμάλ να ζητήσει ειρήνη. Οι δύο Θεοδώριχοι συμφώνησαν να υποβάλουν κοινό αίτημα στον Αυτοκράτορα, προκειμένου να επεκταθεί η γοτθική περιοχή της Μοισίας προς τα νότια. 

Σύμφωνα με τον Ιορδάνη (άκμασε το 551), οι Γότθοι της Μοισίας διδάχθηκαν να γράφουν από τον Ουλφίλα (311–383).  Ήταν, σύμφωνα με αυτόν, ακόμη παρόντες στη Μοισία, «πολυάριθμοι, αλλά φτωχοί και άμαχοι, πλούσιοι σε τίποτε εκτός από κοπάδια διαφόρων μικρών ζώων και βοσκοτόπια για βοοειδή και δάση για ξυλεία... Οι περισσότεροι από αυτούς πίνουν γάλα». 

 Αναφορές 

 Πηγές 



Κατηγορία:Ρωμαϊκή Θράκη
Κατηγορία:Μοισία
Κατηγορία:Γότθοι